Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 540/13/8802	Košice I, 20.1.2015
EEČ : 2-63-9-2015

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 4.11.2013, spisová značka 1 Pv 540/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach na Hlavnej ulici č. XXXXX, v presne nezistenom čase dňa 23.03.2009 vylákal od spoločnosti XXXXX, toho času so sídlom XXXXX, XXXXX, IČO: XXXXX pôžičku vo výške 460,- Eur, ktorý sa zaviazal vrátiť v hodnote 539,- Eur tak, že zatajil splátky ďalších úverov, ktoré mal v iných finančných inštitúciách, a to úver od spoločnosti Home Credit Slovakia, a.s., so sídlom Teplická 7434/147, Piešťany zo dňa 04.04.2008, kde zostatok úveru je 944,45 Eur a úvery od spoločnosti POHOTOVOSŤ, s.r.o., so sídlom Pribinova 25, Bratislava zo dňa 04.09.2008 na sumu 331,94 Eur, ktorý uhradil dňa 24.01.2011 a úver zo dňa 17.06.2008, kde zostatok úveru predstavuje sumu 5.697,31 Eur, čím podstatne skreslil údaje o svojej bonite a po prevzatí pôžičky uhradil len 1 splátku vo výške 53,90 Eur a 1 čiastočnú splátku vo výške 20,- Eur, čím spoločnosti XXXXX, toho času so sídlom XXXXX, XXXXX tak spôsobil škodu vo výške 465,10 Eur.   

Uznesením prokurátora Okresnej prokuratúry XXXXX I zo dňa 4.11.2013, spisová značka 1 Pv 540/13/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením vyšetrovateľa Odboru kriminálnej polície Okresného riaditeľstva Policajného zboru v Košiciach ČVS: ORP-1915/7-OEK-KE-2013 zo dňa 04.09.2013 bolo podľa § 199 ods. 1 Trestného poriadku začaté trestné stíhanie a uznesením zo dňa 26.09.2013 bolo podľa § 206 ods. 1 Trestného poriadku vznesené obvinenie XXXXX za prečin úverového podvodu podľa § 222 ods. 1 Trestného zákona pre skutok, že v Košiciach na Hlavnej ulici č. XXXXX, v presne nezistenom čase dňa 23.03.2009 vylákal od spoločnosti XXXXX toho času so sídlom XXXXX pôžičku vo výške 460,- Eur, ktorý sa zaviazal vrátiť v hodnote 539,- Eur tak, že zatajil splátky ďalších úverov, ktoré mal v iných finančných inštitúciách, a to úver od spoločnosti Home Credit Slovakia, a.s., so sídlom Teplická 7434/147, Piešťany zo dňa 04.04.2008, kde zostatok úveru je 944,45 Eur a úvery od spoločnosti POHOTOVOSŤ, s.r.o., so sídlom Pribinova 25, Bratislava zo dňa 04.09.2008 na sumu 331,94 Eur, ktorý uhradil dňa 24.01.2011 a úver zo dňa 17.06.2008, kde zostatok úveru predstavuje sumu 5.697,31 Eur, čím podstatne skreslil údaje o svojej bonite a po prevzatí pôžičky uhradil len 1 splátku vo výške 53,90 Eur a 1 čiastočnú splátku vo výške 20,- Eur, čím spoločnosti XXXXX toho času so sídlom XXXXX, XXXXX tak spôsobil škodu vo výške 465,10 Eur.   

Po skončení skráteného vyšetrovania bolo uznesením Okresnej prokuratúry XXXXX I č.k. 1 Pv 540/13-4 dňa 04.11.2013 trestné stíhanie voči XXXXX podmienečne zastavené podľa § 216 ods. 1 písm. a), b), c) Trestného poriadku, podľa § 216 ods. 2 Trestného poriadku bola obvinenému XXXXX určená skúšobná doba v trvaní 12 (dvanásť) mesiacov.

V uznesení o podmienečnom zastavení trestného stíhania nebola obvinenému uložená povinnosť nahradiť škodu poškodenej spoločnosti, nakoľko nárok poškodeného bol uplatnený v inom - exekučnom konaní. 

Uznesenie o podmienečnom zastavení trestného stíhania nadobudlo právoplatnosť dňa 12.11.2013 a skúšobná doba obvinenému uplynula dňa 12.11.2014.
	
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.
	
Obvinený XXXXX v priebehu skúšobnej doby podmienečného zastavenia trestného stíhania viedol riadny život a nedopustil sa ďalšej trestnej činnosti, ako to vyplýva zo správy Okresného úradu XXXXX - okolie, odboru všeobecnej vnútornej správy, ako aj z odpisu registra trestov obvineného. Z lustrácie trestných stíhaní je zrejmé, že obvinený XXXXX nie je trestne stíhaný za žiadny trestný čin na území Slovenskej republiky.   

	Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka